Bunon bin Muhammad Hammol
Bunon bin Muhammad Hammol, Abulhusayn Bunon bin Muhammad bin Hamdon bin Saʼid Misriy (vaf. 316 h.q./928 m. Misr) – “Nasoyim ul-muhabbat”da tilga olingan tasavvuf shayxi. Abulhusayn Nuriyning ustozi. Junayd Bagʻdodiy, Ibrohim Xavvos va boshqa oʻz davrining mashhur shayxlari bilan suhbatda boʻlgan. Tajrid va tavakkul sohibi. Alisher Navoiy “Nasoyim ul-muhabbat”ga “Nafahot ul-uns”dan ushbu shayx haqidagi bobni aynan kiritgan.